SALAAM ALEIKUM
Salaam aleikum, rauha teille! Olemme edellisissä jaksoissa kuulleet siitä, -
miten Jumala kulki Israelin kansan mukana -
ja kuinka kansa pystyi luottamaan Hänen huolenpitoonsa erämaassa.
Tervetuloa ohjelmamme pariin, jossa käymme läpi raamatullisia juhlia.
Minulla on ilo pitää jälleen vieraanani rabbi Jasonia.
Hän avaa meille juutalaisten juhlien merkitystä.
Salaam aleikum, mukava nähdä taas. - Aleikum salaam, kiitos samoin.
Mitä kuuluu? - Oikein hyvää.
Mihin juhlaan tänään paneudumme?
Monet varmasti ajattelevat, että kylläpä juutalaisilla riittää juhlia.
Jumalahan ilmoitti, että nämä ovat "minun juhla-aikani".
Jumala on suuri ja iankaikkinen Jumala, ja ehkäpä Hän siksi haluaa, -
että me iloitsisimme ja juhlisimme joka ikinen päivä.
Jumala loi taivaan ja maan, ja Hän toivoo meidän nauttivan molemmista.
Mistä juhlasta puhumme tänään? - Puhumme kahdesta juhlasta.
Ensin tutustumme hanukka-juhlaan.
Hanukkaa juhlitaan tavallisesti joulukuussa, -
joskus marraskuun loppupuolellakin. - Liittyykö se jotenkin uuteenvuoteen?
Ei, hanukalla ei ole mitään yhteyttä uuteenvuoteen.
Hanukka liittyy kertomukseen Makkabi-nimisestä perheestä.
Kertomus ajoittuu Heprealaisen Raamatun (VT) Malakian kirjan -
ja Uuden testamentin väliseen aikaan.
Se oli aikaa, jolloin Aleksanteri Suuren imperiumi hajosi neljään osaan.
Yhtä osaa valtakunnasta hallitsivat sen jälkeen -
kreikkalais-syyrialaiset seleukidit.
Valtakunnan toista osaa hallitsivat ptolemaiokset Egyptissä.
Molemmat olisivat halunneet saada haltuunsa -
Aleksanteri Suuren valtakunnan kokonaisuudessaan.
Israelin maa oli kutakuinkin näiden kahden valtakunnan välissä.
Lopulta kävi niin, että Antiokus Epifanes -niminen kuningas -
sai alistettua Israelin alueen valtaansa.
Hän valloitti siis Israelin? - Kyllä, hän otti Luvatun maan haltuunsa.
Antiokus Epifaneen tavoitteena oli sulauttaa israelilaiset -
kreikkalais-hellenistiseen kulttuuriin.
Hän tunkeutui juutalaisten temppeliin Jerusalemissa -
ja uhrasi alttarilla sian, mikä on täysin kosher-säädösten vastaista.
Alttarilla? - Juuri siellä.
Juutalaisillehan sika on kielletty eläin. Sitä ei syödä.
Eikä kyse ollut edes syömisestä, vaan hän jopa teurasti sian alttarilla.
Sika, epäjumalanpalvelus, pyhän paikan häpäisy...
Pahempaa ei kai voisi olla.
Eikä siinä vielä kaikki.
Hän määräsi lähettiläitään kaikkiin Juudean alueen kyliin vaatien, -
että kylien johtajien olisi uhrattava kreikkalaisille epäjumalille.
Temppelissäkö? - Ei, vaan kylissä ja kaupungeissa.
Modi'inin kaupungissa asui Jumalaa kunnioittava perhe, -
jota johti Mattatias-niminen pappi.
Tämä hurskas mies tulistui Antiokuksen vaatimuksista -
ja nousi kapinaan tätä vastaan. Mattatias kehotti -
jokaista Jumalan puolella olevaa yhtymään taistoon vapauden puolesta.
Tämä monenkirjava, tavallisten ihmisten joukko -
alkoi kamppailla sen ajan mahtavinta valtaa vastaan.
He taistelivat oman uskonvapautensa puolesta.
Antiokus oli nimittäin kieltänyt juutalaisia -
harjoittamasta Jumalan käskyjä, kuten ympärileikkausta.
Tapahtui kaksi ihmettä.
Ennen kuin menemme siihen, -
eikö vain, että maailma toimii näin myös nykypäivänä?
Ihmiset rikkovat Jumalan lakeja.
Nämä juutalaiset Antiokuksen aikana palvelivat kuitenkin -
todellista Kuningasta, eivätkä siksi voineet pysyä vaiti.
Juuri niin. Ja tällaista kulttuurisotaa käydään nykyisinkin.
On hengellistä sotaa, mutta myös kulttuurista sotaa.
Kamppailua käydään siitä, kumpi on tärkeämpi, ruumis vai henki.
Onko tärkeämpää käydä salilla kehoaan rakentamassa -
vai Jumalan huoneessa henkeään vahvistamassa?
Kumpi on merkityksellisempää: -
ihmisviisauteen perustuva filosofia vaiko Jumalan sana?
Tätä vääntöä käydään nykyäänkin.
Ihmiset nostavat inhimillisen järkeilyn Jumalan totuuden yläpuolelle.
Kehosta on tehty epäjumala. - Tämä on vakava ongelma.
Aikoinaan ne, jotka tunsivat Jumalan, -
vastustivat siis Antiokuksen määräyksiä.
He puolustivat totuutta, ja Jumala antoi heille voiman hengen.
Kävi niin, että tämä sekalainen vapaustaistelijoiden joukko -
onnistui päihittämään aikansa suurimman mahdin.
Jumala luovutti ihmeen tavoin monet harvojen käsiin.
Makkabealaisjuutalaiset menivät sen jälkeen Jerusalemiin -
ja ottivat temppelin haltuunsa. Se oli kuin hävityksen jäljiltä.
Makkabealaiset siivosivat ja laittoivat sen jälleen kuntoon.
Ratkaisevan tärkeä rooli oli temp- pelissä olleella menora-kyntteliköllä.
Jumala oli määrännyt, että menorassa oli aina oltava tuli.
Se oli siis temppelissä sisällä?
- Kyllä. Menoran tuli kuvasti Jumalan jatkuvaa läsnäoloa.
Jumala teki ihmeen. Makkabealaiset nimittäin huomasivat, -
että öljyä oli jäljellä ainoastaan yhdeksi päiväksi.
He sytyttivät menoran siitä huolimatta uskossa.
Tapahtui valtava ihme: Jumala antoi öljyn riittää -
seitsemäksi ylimääräiseksi päiväksi, eli yhteensä kahdeksaksi päiväksi, -
aina siihen asti, kunnes saatiin uutta öljyä.
Tapahtui siis sekä voimaan että valoon liittyvä ihme.
Voi vain kuvitella tilanteen kiperyyttä. Makkabealaisjoukko oli vähälukuinen.
Kuningas oli heitä vahvempi. Temppelissä ei ollut riittävästi öljyä.
Mistä tässä kaikessa on oikein kysymys?
Uskon, että yksi hanukka-juhlan viesteistä on se, -
että Jumala haluaa meidän astuvan pelosta uskoon -
ja uskosta luottamukseen.
Useimmat ihmiset olivat tuolloin antautuneet pelolle.
Mutta jotkut päättivät, ettei heitä peloteltaisi.
Hyvin monet antoivat periksi ja tekivät kompromisseja uskostaan.
He pelkäsivät henkensä puolesta.
Makkabealaisjuutalaisia sen sijaan siivitti kertomus Danielista; -
siitä, miten nämä kolme juutalaismiestä eivät kumartaneet -
Babylonian kuninkaan Nebukadnessarin epäjumalaa.
Heidät heitettiin pätsiin, mutta Jumala pelasti heidät yliluonnollisesti, -
aivan kuten Hän pelasti israelilaisetkin.
Hanukan viesti on se, ettei meidän pidä pelätä, vaan luottaa Herraan.
Pelosta uskoon ja uskosta luottamukseen.
Niin juuri. On nimittäin tavallista, että ihmiset saattavat kyllä -
olla uskossa, mutta usko ei silti tarkoita vielä luottamusta.
Uskolla ja luottamuksella on merkittävä ero. - Selitätkö tarkemmin?
Usko tarkoittaa uskoa siihen, että on olemassa Jumala, Luoja, -
joka hallitsee maailmankaikkeutta ja kaikkia tapahtumia tarkasti -
ja myös pitää meistä huolta.
Usko on siis sen uskomista ja tietämistä, -
että Jumala on 100-prosenttisesti todellinen; -
että Hän on luoja ja kuningas, joka hallitsee kaikkea.
Tämä on uskon perusta. Jonkun asian tietäminen ei kuitenkaan tarkoita sitä,-
että eläisin asian elämässäni todeksi. Annan esimerkin.
Eräs sukulaiseni pelkää lentämistä. Hän tietää sen olevan turvallista, -
mutta siitä huolimatta hän ei pysty astumaan lentokoneeseen.
On siis mahdollista tietää järjen tasolla, että jokin on totta, -
mutta samalla olla kuitenkin elämättä tätä tietämystä todeksi.
Luottamus on uskon laittamista käytäntöön.
Voi esimerkiksi uskoa, että jarrua polkemalla auto pysähtyy.
Mutta jollen todella polkaise jarrua, asia jää vain uskon ja tiedon tasolle.
Yksi parhaimmista esimerkeistä on kertomus kahdestatoista vakoojasta.
Kymmenen heistä näki pelkästään ongelmia, tähän tapaan: -
"Maa on upea, mutta..."
Nuo ongelmathan saattoivat olla todellisia, mutta mikä se "mutta" oli?
"Mutta siellä on jättiläisiä, -
joiden rinnalla me olemme heinäsirkkoja."
Joosua ja Kaaleb sanoivat kuitenkin: "Jättiläisistä viis; -
Jumala on kanssamme. Otetaan maa haltuumme."
Vaikka he näkivät saman kuin muut, heillä oli täysin eri asenne: -
ongelmien sijaan he näkivät mahdollisuudet.
Toinen esimerkki on se, -
kun opetuslapset olivat veneessä ja Jeesus käveli veden päällä.
Montako heitä oli veneessä?
Heitä oli monta, mutta vain yksi oli rohkea ja halusi kävellä vetten päällä.
Totta. Veneessä oli 12 miestä, -
mutta vain yhdellä oli tarpeeksi uskoa ja luottamusta astua pois veneestä.
Lopuillakin oli kyllä uskoa, mutta he eivät silti olleet valmiita samaan.
Merkitseekö usko väistämättä myös luottamusta?
Ei, vaan luottamusta on kasvatettava ja vaalittava.
Usko pitää laittaa käytäntöön.
On uskallettava astua eteenpäin uskossa, -
aivan kuten Pietari astui veneestä uskon varassa.
Pitää uskaltaa lähteä eteenpäin uskossa, -
mikäli mielii päästä osalliseksi Jumalan lupauksista.
Usko tarkoittaa riskin ottoa.
Todellinen usko ja luottamus on riskeeraamista Jumalan puolesta.
Mutta usko pysyy teorian tasolla, jos ei ole luottamusta.
Voi siis olla uskoa ilman luottamusta, muttei luottamusta ilman uskoa.
Juuri niin. Luottamus pitää sisällään myös uskon.
Mutta usko ei välttämättä merkitse luottamusta.
On mielenkiintoista, -
että hanukka-juhlan aikana luetaan Joosefin tarinaa.
Silloin luetaan Toorasta sitä kohtaa, -
jossa Joosef vapautetaan vankilasta ja tuodaan faaraon palatsiin.
Perinteisen rabbiinisen tulkinnan mukaan -
Joosef oli vankilassa kaksi vuotta kauemmin kuin olisi tarvinnut.
- Miksi?
Kun Joosef oli vankilassa, -
sinne laitettiin samaan aikaan myös faaraon juomanlaskija ja leipuri.
Leipuri sai kuulla Joosefilta kuolevansa, -
juomanlaskija taas pääsevänsä takaisin entiseen asemaansa.
Joosef pyysi juomanlaskijalta kahdesti, -
että tämä muistaisi mainita hänestä faaraolle.
Joosefilla ei ollut tuossa tilanteessa riittävästi uskoa luottaa Jumalaan, -
vaan hänen luottamuksensa oli juomanlaskijan varassa.
Niinpä jos Joosef olisi vapautettu jo tuolloin, -
juomanlaskija olisi voinut ottaa kunnian asiasta itselleen -
ja vaatia korvausta Joosefilta.
En ole koskaan ajatellut asiaa tältä kantilta.
Vaikka on oikein pyytää apua, on samalla silti pidettävä huoli siitä, -
ettemme kuvittele jonkun henkilön tai työn olevan menestyksemme takana.
Jumalahan voi toki käyttää ihmisiä ja tilanteita, -
mutta Hänen sormenjälkensä löytyvät kuitenkin kaikesta.
"Toiset turvaavat vaunuihin, toiset hevosiin, -
mutta me tunnustamme Herran, Jumalamme, nimeä."
Hanukka laittaa meidät kysymään, luotammeko Jumalaan.
Sana 'hanukka' merkitsee omistautumista.
Makkabealaiset vihkivät temppelin uudelleen käyttöön.
Meidän tulee samalla tavoin vihkiä ja omistaa elämämme Herralle.
Uuden testamentin puolella -
Johanneksen evankeliumi 10:22 kertoo seuraavaa: -
"Sitten oli temppelin vihkimisen muistojuhla (hanukka) Jerusalemissa,-
ja oli talvi. Ja Jeesus käyskeli pyhä- kössä, Salomon pylväskäytävässä."
Jeesus siis juhli hanukkaa opetuslastensa kanssa.
Edellisessä luvussa, Johannes 9:ssä, kerrotaan siitä, -
miten Jeesus kohtaa sokeana syntyneen miehen. Ihmiset pohtivat, -
johtuiko sokeus miehen omista tai hänen vanhempiensa synneistä.
Jeesus vastasi: "Ei tämä tehnyt syntiä eivätkä hänen vanhempansa, -
vaan Jumalan tekojen piti tuleman hänessä ilmi."
Sitten Jeesus sylki maahan ja teki syljestä tahnaa, -
jota hän siveli sokean silmille. Sokeasta tuli sen jälkeen näkevä.
Merkityksellistä tässä on se, -
että hanukka on ainoa juhla, joka liittyy suoraan näköaistiin.
Hanukan aikaan kuuluu laittaa -
9-haarainen kynttelikkö, hanukia, ikkunalle. Kynttilät muistuttavat -
siitä ihmeestä, kun öljyä riitti temppelissä kahdeksaksi päiväksi.
Kynttelikkö laitetaan ikkunalle, -
jossa sen valo muistuttaa meitä tästä ihmeestä.
Jeesuksen tapaama mies oli ollut syntymästään asti sokea, -
joten hän ei voinut nähdä hanukan ihmettä.
Hänet piti siis parantaa, jotta hän voisi todistaa tuota ihmettä.
Hän eli pimeydessä.
Jeesus sanoi: "Tulee yö, jolloin ei kukaan voi työtä tehdä.
Niin kauan kuin minä maailmassa olen, olen minä maailman valkeus."
Sokeus on sitä, kun ihminen ei anna valon läpäistä pimeyttään.
Jeesus sanoi olevansa maailman valo. Hanukka, valon ihmeen juhla, -
viittaa Messiaaseen, maailman valkeuteen.
Mitä Jeesus siis teki? Hän polvistui, sylki maahan ja teki syljestä tahnaa, -
jota hän sitten siveli sokean miehen silmiin.
Oletko koskaan ajatellut, miksi Jeesus toimi näin oudosti?
Joskushan Jeesus paransi ihmisiä vain puhumalla.
Mutta nyt hän toimi näin konkreettisesti.
Jeesuksen toiminta oli aina tarkoituksenmukaista.
Tämä mies oli siis ollut sokea syntymästään asti.
Miten Jumala loi ensimmäisen miehen ja naisen? - Maan tomusta.
Juuri siksi Jeesus nytkin teki maasta tahnaa, -
koska hän oli tekemässä sokeasta miehestä uuden luomuksen.
Entä miksi Jeesus käytti tähän sylkeä?
Itse tykkään toisinaan katsella rikos- paikkatutkinnoista kertovaa tv-sarjaa.
Mitä tarvitaan rikollisen kiinnisaamiseksi? Hänen dna:taan.
Dna-näytteen voi saada esimerkiksi juomalasista, -
josta löytyy henkilön sylkeä. Dna:nhan voi määrittää syljestä.
Tarkoitatko siis, -
että Jeesus teki tästä miehestä uuden luomuksen dna:ta myöten?
Nimenomaan. Tällä miehellä oli näet geenivirhe.
Hänen dna:nsa oli ollut alun alkaen virheellinen.
Niinpä Jeesus antoi miehelle taivaallista dna:ta -
omasta syljestään ja savesta tehdyn tahnan muodossa, -
aivan kuten ensimmäinen ihminen tehtiin maan tomusta.
Jeesuksen siirtämän taivaallisen dna:n ansiosta -
sokeasta miehestä tuli näkevä.
Tämä tapahtui siis juuri ennen hanukka-juhlaa, -
joka liittyy valoon ja näkemiseen.
Yhtä hyvin se saattoi tapahtua myös 8-päiväisen hanukan aikana.
Jeesus kävi temppelissä mahdollisesti jonakin noista päivistä, -
joten tämä ihme saattoi tapahtua juuri hanukan aikaan.
Tämä siis tarkoittaa sitä, että tuo sokea mies oli elänyt läpi -
monta hanukka-juhlaa näkemättä, mitä ympärillä tapahtui.
Mutta tuona päivänä kaikki muuttui.
Aivan. "Mä kuuro, sokea sain ihmeen kokea."
Tosiasia on, että monet ovat sokeita -
Jumalan todellisuudelle ja siunauksille.
He ovat sokeita sille, kuka Messias ja todellinen Lunastaja on, eli Jeshua.
Kukaan muu ei voi avata sokeiden silmiä -
ja muuttaa täydellisesti sitä, miten näemme maailman.
Kuten jo mainitsimme, hanukka liittyy uskoon ja luottamukseen.
Usko taas liittyy silmiin. Heprealaiskirje 11 sanoo: -
"Usko on luja luottamus siihen, mitä toivotaan, -
ojentautuminen sen mukaan, mikä ei näy."
Usko on näkemistä luonnollisten asioiden taakse.
Jos siis vaaditaan todisteita uskolle, ei ole kysymys enää uskosta.
Ei niin. Se muistuttaa kertomuksesta 12 vakoojasta.
Vakoojista kymmenellä ei ollut uskoa, joten heidän silmänsä pettivät heidät.
He näkivät vain ympäröivän tilanteen, koska heillä ei ollut uskon näkökykyä.
Jumala loi niin, että silmämme ja ajatusmaailmamme toimivat yhdessä.
Me heijastamme joko pelkoa tai sitten uskoa.
Kun heijastamme pelkoa, kaikki näyttää suuremmalta kuin Jumala.
Näemme jättiläisiä joka puolella.
Silloin lannistumme, ja meidät on helppo nujertaa.
Mikä siis on hanukan viesti? Miksi luottamus on niin tärkeää?
Ja entä valo? Tai öljy, jota laitettiin lamppuun?
Onko öljyllä jotakin erityistä merkitystä?
Kyllä. Öljy symboloi sitä, miten Jumala on luvannut olla kanssamme.
Se muistuttaa meitä myös Jumalan voimasta, kuten Sakarja 4 sanoo: -
"Ei sotaväellä eikä voimalla, vaan minun Hengelläni."
Jumalan Hengessä kaikki on mahdollista.
Johannes sanoo: "Sillä kaikki, mikä on syntynyt Jumalasta, voittaa maailman;
ja tämä on se voitto, joka on maailman voittanut, meidän uskomme."
Jumala haluaa, että meillä olisi kaiken voittava usko.
Olen itse ollut monissa tukalissa tilanteissa.
En ole tiennyt, miten maksaisin laskuni -
tai kuinka Jumala ratkaisee jonkin asian elämässäni.
Jumala on kuitenkin pysynyt uskollisena joka ikisessä tilanteessa.
Jumala on opettanut minua luottamaan Häneen, -
aivan kuten Joosefinkin oli opittava luottamaan Herraan -
kaivossa ja vankilassa ollessaan.
Tällainen kasvattaa uskoa ja opettaa luottamaan Jumalaan.
Jumalahan nosti Joosefin lopulta merkittävään asemaan.
Raamattu ei kerro, -
että kukaan Jumalaan luottava olisi pettynyt tai kokenut tappiota.
On eräs hieno tarina holokaustin ajalta, -
jolloin natsit hallitsivat Eurooppaa.
Eräs juutalaisperhe yritti paeta Euroopasta.
Perheen isä oli paikallisen juutalais- yhteisön johtaja, tavallaan rabbi.
Hän lähti perheineen pakoon junalla väärien henkilöpapereiden turvin.
Rajaa lähestyttäessä juna yllättäen pysähtyi -
ja natsit halusivat tarkistaa kaikkien henkilöllisyyspaperit.
Perhettä tietysti hermostutti, koska heillä oli väärät paperit.
Yhtäkkiä tapahtui räjähdys ja valot sammuivat.
Rabbi otti taskustaan menoran. Oli näet hanukan viimeinen ilta.
Hän pani 8 kynttilää ja sytytti 9. kynt- tilän, jolla sytytetään muut kynttilät.
Hän luki siunauksen sytyttäessään kynttilät.
Sitten kuului koputus, ja perhe ajatteli viimeisen hetkensä koittaneen.
Natsit kuitenkin yllättäen alkoivatkin kehua miehen fiksuutta, -
kun tämä oli tajunnut ottaa omat "matkakynttilät" mukaan. He pyysivät -
saada lainata kynttelikköä voidakseen tarkistaa matkustajien paperit.
Natsit tarkistivat paperit kaikilta muilta paitsi tältä perheeltä.
Perhe pääsi jatkamaan turvallisesti matkaansa kohti vapautta.
Hanukkana sanotaan: "Suuri ihme tapahtui siellä [Pyhässä maassa]."
Perheen isä totesi: "Tänään saimme todistaa hanukan ihmettä."
Hänellä oli uskoa, mutta ennen kaikkea luottamusta -
sytyttää kynttilät jopa vaaran hetkellä.
Menoran sytyttäminen tuollaisessa tilanteessa tuntuu hullulta.
Luulisi, että sellaisessa tilanteessa -
yrittäisi kätkeä identiteettinsä viimeiseen asti.
Tämä rabbi tiesi, että ei ole hyötyä pelastua, -
jos hänen lastensa usko ei samalla säily.
Hän halusi lastensa säilyttävän uskon, toivon ja luottamuksen.
On mahdollista säilyä hengissä kolme päivää ilman vettä, -
kuukauden ilman ruokaa ja pari minuuttia ilman happea.
Mutta elämä ilman uskoa ja toivoa ei kanna kauan.
Voisitko nyt puhutella niitä katselijoitamme, -
joilla ei ole uskoa eikä toivoa, ja rukoilla ihmettä heidän elämäänsä.
Ystävä, tahdon rohkaista ja siunata sinua: Jumala haluaa uudistaa toivosi.
Herralla on sinua kohtaan hyvät suunnitelmat.
Hän haluaa antaa sinulle tulevaisuuden ja toivon.
Ne, jotka panevat toivonsa Herraan, eivät joudu häpeään.
"Minä nostan silmäni vuoria kohti: mistä tulee minulle apu?
Apu minulle tulee Herralta, joka on tehnyt taivaan ja maan."
Kaikki, jotka uskovat Jeshuaan Messiaaseen, saavat kokea -
pelastuksen: niin fyysisen, hengellisen kuin emotionaalisen muutoksen.
He saavat yltäkylläisen elämän.
Rukoilen toivoa ― aivan kuten pimeys muuttui valkeudeksi Jumalan sanalla.
Hanukka on valon juhla.
Rukoilen, että Messias, maailman valkeus, voi saapua elämääsi.
Pyydän muutosta tilanteeseesi, -
pelkosi vaihtumista uskoksi ja luottamukseksi, -
jotta voit tehdä suuria asioita Jumalan kunniaksi Jeshuan nimessä.
Kiitos, rabbi Jason. Rukoilemme, -
että Jumalan avulla pelkosi voi vaihtua uskoksi ja usko luottamukseksi -
ja voit ottaa askeleita Jeesuksen kanssa missä ikinä oletkin. Siunausta.
Suomennos: Sirpa Bågman